|  |  |
| --- | --- |
| Obrázok, na ktorom je vektorová grafika  Automaticky generovaný popis  Metodika komunikácie | Blockchain busters  Team\_20  Tímový projekt  Tím č. 20  Vedúci: Ing. Kristián Košťál  fiittim201920@gmail.com  Vypracoval: Lenka Koplíková |

# Vymedzenie obsahu

Tento dokument popisuje postupy a pravidlá komunikácie v tíme Team\_20 pracujúcom na projekte Blockchain Busters. Hovorí o komunikácii medzi členmi, o komunikácii s vedúcim tímu (product owner) a komunikácii s verejnosťou.

# Dedikácia metodiky

Metodikou sa riadia členovia tímu Blockchain Busters, v rozsahu predmetu Tímový projekt.

# Osobné stretnutia

Väčšina osobnej komunikácie prebieha na tímových stretnutiach. Na týchto stretnutiach sa dohadujú jednotlivé úlohy a riešia vyskytnuté problémy.

## Harmonogram stretnutí

Pondelok: 14:00-16:00

Utorok: 11:00-13:00

Utorok: 19:00-22:00

Trojhodinové stretnutie je určené na stretnutie s vedúcim projektu a vykazuje sa z neho zápisnica. Metodika písania zápisnice je definovaná v dokumente Metodika dokumentovania.

# Slack

Hlavný komunikačný kanál medzi členmi tímu a aj s vedúcim je nástroj Slack. Ide o nástroj typu *„instant messaging“*, ktorý využíva prístup kanálov a vlákien. Podporuje zdieľanie súborov a pridávanie plug-in.

Kanály sú vytvorené vždy, pokiaľ je potrebná väčšia diskusia týkajúca sa viacerých ľudí.

V nástroji Slack prebieha komunikácia aj s vedúcim tímu, no neočakáva sa jeho konštantná aktivita (využíva sa systém tzv. spomenutí, *mentions*). Naopak, každý člen tímu je povinný sledovať komunikáciu v tomto nástroji a zapájať sa do rozhovorov.

## Využívané kanály

* general: určený na prebranie všetkého dôležitého, na čo nie je potrebný vlastný kanál
* virtual-machine: určený na riešenie problémov s konfiguráciou VM a podobných situácií
* bots: určený na uvedenie zoznamu používaných botov a plug-in.
* random: určený na komunikáciu nesúvisiacu s Tímovým projektom
* rozvrh *(archivovaný)*: určený na dohadovanie rozvrhu a harmonogramu stretnutí
* plagat\_ *(archivovaný)*: určený na návrh plagátu

# E-mail

Pre tím bol vytvorený e-mail fiittim201920@gmail.com. Všetci členovia tímu majú prístup k tejto adrese a majú nastavené automatické preposielanie na svoje súkromné adresy. Vedúci tímu nemá prístup k tejto e-mailovej adrese.

Tento mail je používaný ako kontakt na komunikáciu s verejnosťou a registrovanie niektorých účtov potrebných na prácu na Tímovom projekte.